《见黄淮少保（三首）》
明代·应宗祥

空山有畸人，家世业诗书。
齿发日益衰，所得仅绪余。
好古不自量，临文每嗟吁。
汉唐日以降，作者称欧苏。
名公间世英，壮岁游石渠。
吐论补残经，饬辕戒虚车。
馋夫过屠门，大嚼意方舒。
斯言可以喻，我行勿次且。

作者简介：台州府黄岩人，字尚履。少好学。为诸生，不久弃去。诗文好古。弟子私谥文贞。